CELEX: 62017CN0585
Language: sk
Date: 2017-10-05 00:00:00
Title: Vec C-585/17: Návrh na začatie prejudiciálneho konania, ktorý podal Verwaltungsgerichtshof (Rakúsko) 5. októbra 2017 – Finanzamt Linz, Finanzamt Kirchdorf Perg Steyr

15.1.2018   
            
            
               SK
            
            
               Úradný vestník Európskej únie
            
            
               C 13/6
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 5. októbra 2017 – Finanzamt Linz, Finanzamt Kirchdorf Perg Steyr
   (Vec C-585/17)
   (2018/C 013/07)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovatelia v konaní o opravnom prostriedku „Revision“: Finanzamt Linz, Finanzamt Kirchdorf Perg Steyr
   
      Ďalší účastník konania: Dilly’s Wellnesshotel GmbH
   
      Prejudiciálne otázky
   
   
               1.
            
            
               Má sa zmena schválenej schémy pomoci, ktorou sa členský štát vzdáva ďalšieho využívania schválenej pomoci pre určitú (oddeliteľnú) skupinu príjemcov pomoci, a tým iba znižuje rozsah existujúcej pomoci, považovať v prípade, akým je prejednávaný prípad, za úpravu schémy pomoci podľa článku 108 ods. 3 ZFEÚ, ktorá (v zásade) vyžaduje notifikáciu?
            
         
               2.
            
            
               Môže zákaz výkonu pomoci podľa článku 108 ods. 3 ZFEÚ v prípade formálnej chyby v rámci uplatňovania nariadenia Komisie (ES) č. 800/2008 (1) zo 6. augusta 2008 (Všeobecné nariadenie o skupinových výnimkách) viesť k neuplatniteľnosti obmedzenia schválenej schémy pomoci, takže členský štát je prostredníctvom zákazu výkonu pomoci v konečnom dôsledku povinný poskytnúť pomoc určitým príjemcom pomoci („požiadavka výkonu pomoci“)?
            
         
               3a.
            
            
               Spĺňa právna úprava vrátenia energetickej dane, o akú ide v prejednávanom prípade, pri ktorej je suma energetickej dane, ktorá sa má vrátiť, jednoznačne určená na základe zákonom stanoveného vzorca výpočtu, podmienky nariadenia Komisie (EÚ) č. 651/2014 (2) zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy?
            
         
               3b.
            
            
               Má článok 58 ods. 1 nariadenia (EÚ) č. 651/2014 za následok, že právna úprava vrátenia energetickej dane je od januára 2011 oslobodená od notifikačnej povinnosti?
            
         
      (1)  Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 2008, s. 3).
   
      (2)  Nariadenie Komisie (ES) č. 651/2014 zo 17. júna 2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. ES L 187 2014, s. 1).